Virtsarakon ja virtsaputken varjoainetutkimus lapselle

Lapsellesi on varattu virtsarakon ja virtsaputken varjoainetutkimus eli miktiokystografia. Tällä tut-kimuksella selvitetään virtsainfektion syytä ja mahdollista virtsan takaisinvirtausta rakosta ylös virt-sanjohtimiin tai muita virtsateiden ongelmia. Tutkimus tehdään läpivalaisulaitteella, siinä käytetään röntgensäteitä ja jodipitoista varjoainetta.

Lasten poliklinikka ilmoittaa sinulle ajan ja ilmoittautumispaikan kutsukirjeessä. Tässä ohjeessa kerromme tutkimuksesta ja siihen valmistautumisesta.

Tutkimukseen valmistautuminen

Tutkimusta ei tehdä virtsatietulehduksen aikana. Tämän vuoksi lapsesi virtsanäyte tutkitaan ennen tutkimusta. Ole hyvä ja toimita virtsanäyte terveyskeskukseen 3 päivää ennen tutkimusta. Ota saamasi vastaus mukaan poliklinikalle. Mikäli virtsanäyte ei ole puhdas, ota yhteys poliklinikkaan. Poli-klinikan yhteystiedot ovat saamassasi erillisessä kutsukirjeessä.

Lapsella on välttämätöntä olla saattaja mukana tutkimuksessa. Saattaja ei saa olla raskaana.

Tutkimuksen suorittaminen

Tutkimus kestää puolesta tunnista tuntiin. Tutkimuksen tekee röntgenlääkäri.

Röntgenhoitaja valmistelee lapsen tutkimukseen. Välittömästi ennen tutkimusta lapsi käy pissalla. Alavartalo riisutaan paljaaksi. Tutkimuksen alussa lapsi on selinmakuulla tutkimuspöydällä. Röntgenlääkäri pesee virtsaputken suun pesulapuilla. Tämän jälkeen uitetaan puudutusgeelin avulla pieni pehmeä letku (katetri) virtsarakkoon.

Letkun kautta valutetaan varjoainetta virtsarakkoon, kunnes lapselle tulee virtsaamisen tarve. Ra-kon täyttymistä seurataan läpivalaisulaitteella. Tämän jälkeen letku vedetään pois ja lapsi virtsaa makuullaan tutkimuspöydälle. Virtsaamisen aikana kuvataan eri suunnista. Isommilla lapsilla virt-saaminen voidaan kuvata myös istuen, jolloin rakko tyhjennetään astiaan.

Tutkimuksen jälkeen huomioitavaa

Loput varjoaineesta poistuu rakosta virtsan mukana.

**Yhteystiedot**

Tutkimuspaikka: Oys Keskusröntgen (F-röntgen), sisäänkäynti N (Kajaanintie 50, Oulu) tai sisäänkäynti G (Kiviharjuntie 9, Oulu), sijainti N4, kerros 1, aula 1.

Tiedustelut: arkisin klo 8.00- 11.00 ja 12.00- 14.00 puh. 08 315 3286 (Keskusröntgen).

Lääkitykseen, esivalmisteluihin tai vuodeosastolla oloon liittyvissä asioissa, ota yhteyttä toimenpideajan antaneeseen yksikköön (poliklinikka, vuodeosasto). Puhelinnumero on ajanvarauskirjeessä.